Др (комедија у четири чина)/29
XII 

БЛАГОЈЕ, ПРЕЂАШЊИ 

БЛАГОЈЕ (упадне задихан): Ево га, иде! 
ЖИВОТА: Ко, море? 
БЛАГОЈЕ: Професор Рајсер! 
ГЂЕ СПАСОЈЕВИЋ И ПРОТИЋ (скоче усхићено): Ју, то је дивно! 
ЖИВОТА (упеортља се): Ама какав Рајсер? Јеси ли ти луд? Што ми га доводиш? 
БЛАГОЈЕ: Запео па неће да чује, вели хоће да види Милорадову мајку. 
МАРА: Ју, шта има мене да види! 
ЖИВОТА: Какву мајку, брате! Видео је Милорадовог оца, па шта има и мајку да види!?! 
ГЂА СПАСОЈЕВИЋ: Тако се радујемо, тако се радујемо; пружила нам се лепа прилика да лично упознамо и поздравимо чувенога научника. 
ЖИВОТА: Јест, лепа прилика. (Благоју) Иди, море, реци му да не долази! 
БЛАГОЈЕ: Ама, шта нисам чинио, па не помаже! 
ЖИВОТА: Онда идите дођавола и ти и он! 
БЛАГОЈЕ (збуњено оде) 

Др (комедија у четири чина)